בקבוק מלא בשמן סובין אורז
**שמן סובין אורז** (המכונה גם "שמן אורז") הוא סוג של שמן המופק מקליפת הסובין והנבט של האורז.

מרכיבים ותכונות
---------------

שמן סובין האורז מכיל נוגד חימצון ייחודי בשם גמא אוריזנול (Gamma- Oryzanol) וכן נוגדי חמצון נוספים מסוג טוקופרולים וטוקוטריאנולים, שהם מרכיבים של ויטמין E. שמן סובין אורז מכיל פיטוסטרולים מן הצומח.
השמן מכיל כ-45% חומצות שומן חד בלתי רווי (MUFA), כ-35% חומצות שומן רב בלתי רוויות (PUFA), כ-20% חומצות שומן רוויות מן הצומח.
לשמן סובין האורז נקודת העשן בטמפרטורה של עד כ־250 מעלות צלזיוס, נקודה הנחשבת לגבוהה במיוחד המאפשרת שימושים בהם נדרשת עמידות בחום גבוה בבישול, טיגון עמוק והקפצה. לשמן סובין אורז טעם עדין ונייטרלי. שמן סובין אורז סמיך יחסית לשמנים אחרים ולכן פחות נספג במוצרי המזון.
שמן סובין האורז מכיל גמא אוריזנול שנמצא יעיל כנוגד חמצון יציב ועמיד שלא מאבד מתכונותיו האנטי אוקסידנטיות גם לאחר שהשמן חומם במחבת ובמיקרוגל לטמפרטורה של 180 מעלות צלזיוס במשך 8 שעות.

| חומצות שומן | אחוז
  |
| --- | --- |
| C14:0 חומצה מיריסטית | 0.6%
  |
| C16:0 חומצה פלימטית | 21.5%
  |
| C18:0 חומצה סטארית | 2.9%
  |
| C18:1 חומצה אולאית | 38.4%
  |
| C18:2חומצה לינולאית | 34.4%
  |
| C18:3 חומצה אלפא לינולית (ALA) | 2.2% |

שמן סובין אורז בעולם
--------------------

בשמן סובין אורז נעשה שימוש במשך שנים רבות במדינות המגדלות אורז, והוא מוערך במיוחד ביפן עקב תכונותיו הבריאותיות. כמו כן השמן נפוץ במדינות במזרח כגון הודו, סין ותאילנד ובולטת נוכחותו כשמן מוביל ופופולרי בניו זילנד. כיום מיוצר שמן סובין אורז גם בקליפורניה. שמן זה מיוצר מאורז אמריקאי והוא פופולרי במיוחד במערב ארצות הברית.

שמן סובין האורז בבריאות ובתזונה
-------------------------------

כולסטרול וכלי הדם- מחקרים הראו כי שמן סובין האורז ונוגדי החימצון המצויים בו, ובפרט הגמא אוריזנול, נמצאו כתורמים לבריאות הלב וכלי הדם, בכך שמורדים את רמות הכולסטרול והטריגליצרידים בדם. מחקרים מוכיחים כי הללו מסייעים בהורדת הכולסטרול הרע, כמו כן נמצא הגמא אוריזנול מוריד את רמות הטריגליצרידים בדם (שומנים). עוד נמצא כי שמן סובין אורז מפחית את נטיית הטסיות בדם להידבק וליצור דם סמיך אשר עלול להצר את העורקים וכך מקטין את הסיכוי למחלת טרשת עורקים (אטרוסקלרוסיס). שילוב של שמן סובין אורז עם שמן שומשום הניב ירידה משמעותית בלחץ דם גבוה, דומה מאוד לתוצאות המושגות על ידי תרופות כימיות. כמו כן התברר במספר מחקרים כי גמא אוריזנול המצוי בשמן סובין אורז נמצא במחקרים כמאזן הורמונלי לתסמיני גיל המעבר. במחקר שנערך דיווחו 90% מהנשים על הקלה ניכרת בתסמיני גיל המעבר אחרי 4–6 שבועות.

קישורים חיצוניים
----------------

ויקישיתוף מדיה וקבצים בנושא **שמן סובין אורז** בוויקישיתוף

* Marlene M. Most, Richard Tulley, Silvia Morales, Michael Lefevre, Rice bran oil, not fiber, lowers cholesterol in humans, **The American Journal of Clinical Nutrition** 81, 2005-01-01, עמ' 64–68 doi: 10.1093/ajcn/81.1.64
* News, URMC Newsroom (באנגלית)
* Cholesterol-Lowering by Rice Bran and Rice Bran Oil Unsaponifiable Matter in Hamsters, ricebranoil.info
* A. F. Cicero, A. Gaddi, Rice bran oil and gamma-oryzanol in the treatment of hyperlipoproteinaemias and other conditions, **Phytotherapy research: PTR** 15, 2001-06, עמ' 277–289 doi: 10.1002/ptr.907
* Asaf A. Qureshi, Winston A. Salser, Rupal Parmar, Eugene E. Emeson, Novel Tocotrienols of Rice Bran Inhibit Atherosclerotic Lesions in C57BL/6 ApoE-Deficient Mice, **The Journal of Nutrition** 131, 2001-10-01, עמ' 2606–2618 doi: 10.1093/jn/131.10.2606
* Search News Releases, American Heart Association (באנגלית)
* Wayback Machine, web.archive.org, ‏2012-11-02
* M. Ishihara, Y. Ito, T. Nakakita, T. Maehama, S. Hieda, K. Yamamoto, N. Ueno, [Clinical effect of gamma-oryzanol on climacteric disturbance -on serum lipid peroxides (author's transl)], **Nihon Sanka Fujinka Gakkai Zasshi** 34, 1982-02, עמ' 243–251
* COMPARiTIVE ANALYSIS OF HEAT DEGRADATION OF ORYZANOL IN RICE – Ijfans.com (באנגלית) (ארכיון)

הערות שוליים
------------

1. ↑
2. ↑
3. ↑
4. ↑
5. ↑
6. ↑
7. ↑